Il- Financial Intelligence Analysis Unit , entità li għadha kemm ġiet imċanfra bil-kbir mill- European Banking Authority, issa heddet lil David Casa b'azzjoni kriminali. Sinjuri, dan mhu xejn ħlief faxxiżmu ri-inkarnat. Il-gvern qed idendel il-manetti quddiem wiċċ wieħed mir-rappreżentanti eletti tagħna. Ippruvaw ifhmu dan xi jfisser. Il- FIAU tinvestiga lil Konrad Mizzi u tikkonkludi li x'aktarx seħħew atti kriminali li jeħtieġ li jittieħdu passi dwarhom. Il- FIAU imbagħad tixħet il-konklużjonijiet tagħha stess taħt it-tapit. David Casa isir jaf b'dan u wara li jkun tkellem pubblikament u ta żmien lill-FIAU u lill-Pulizija biex jagħmlu xogħolhom u jieħdu l-passi skond il-liġi, fl-interess pubbliku David Casa jaqtagħha li jxandar l-informazzjoni. Il-Partit Laburista – bejta tal- fake news – joħroġ stqarrija li tgħid li r-rapport imxandar minn David Casa m'hu "xejn ġdid". Minnu l-fatt li l-akkużi kontra Konrad Mizzi huma ta' natura kriminali m'hu xejn ġdid. Li hemm ġdid huma mal-109 paġna ta' provi li jsostnu l-akkużi. Issa minkejja li qalu li ma hemm xejn ġdid, tal- FIAU wkoll ħarġu stqarrija. Dawn qalu li David Casa kiser il-liġi u qed igħatti lil min tah l-informazzjoni li, minn naħa tiegħu, kiser il-liġi wkoll. U li dawn jeħtieġ jiffaċċjaw il-konsegwenzi. L-istqarrija tgħid ukoll li r-rapport huwa wieħed falz u ma jirriflettix is-sewwa – allura, ngħid jien – għaliex dan l-għaġeb kollu. Jeħtieġ li nilqgħu għall-intimidazzjoni faxxista. Jekk ma tiqafx jeħtieġ li nirreżistuha. Previous: Wiċċ l-innoċenti! Next: Int akbar mill-partit window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Tal-FIAU jgħidu li David Casa għandu jiġi kastigat